Diari Oficial de la Generalitat Valenciana


Sumari del DOGV 8736, del 10-02-2020 (2020/1008)

RESOLUCIÓ de 4 de febrer de 2020, del Servei Territorial de Transports de València per la qual s'autoritza ampliar determinats àmbits de prestació de serveis de taxi amb motiu de la celebració d'esdeveniments festius a la província de València durant l'any 2020.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8736

Data del DOGV
:   10-02-2020

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2020/1008


Data del document
:   04-02-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Descriptors 

:   * Conselleria de Política Territorial, Obres Públiques i Mobilitat
    * taxi

RESOLUCIÓ de 4 de febrer de 2020, del Servei Territorial de Transports de València per la qual s'autoritza ampliar determinats àmbits de prestació de serveis de taxi amb motiu de la celebració d'esdeveniments festius a la província de València durant l'any 2020. [2020/1008]  
La Llei 13/2017, de 8 de novembre, de la Generalitat, del Taxi de la Comunitat Valenciana preveu, en l'article 21, la possibilitat d'exceptuar la limitació geogràfica establida en l'apartat 2n, quan es produïsquen situacions extraordinàries que donen lloc a un increment de la demanda de serveis de taxi superior a l'oferta existent en el municipi o àrea funcional en què aquestes es produïsquen. Aquesta possibilitat està limitada a taxis amb residència en àmbits limítrofs o pròxims i aplicant la tarifa de l'àmbit de residència de l'autorització o, si escau, la tarifa interurbana.  
  
Atés que està prevista, al llarg d'enguany, la celebració de diversos esdeveniments festius a la província de València, que solen generar una demanda extraordinària de serveis de transport públic, es considera procedent ampliar de manera puntual l'àmbit de prestació de serveis de taxi de vehicles amb residència en àmbits funcionals pròxims, amb la finalitat de garantir, en aquests casos, la cobertura de les necessitats de mobilitat que es generen.  
En virtut de les competències delegades per la Direcció General d'Obres Públiques, Transport i Mobilitat en la Resolució de 8 de maig de 2017, a petició de la Federació Sindical del Taxi i amb la consulta prèvia a la resta d'associacions més representatives del sector, resolc:  
  
Primer  
Autoritzar els titulars d'autorització VT amb residència en l'àrea de prestació conjunta de la Safor i en els municipis de Gandia, Tavernes de la Valldigna, Cullera, Alzira, Oliva i Favara, la presa de servei de viatgers en els municipis i condicions que es detallen a continuació:  
  
a) En els municipis de Gandia i Tavernes de la Valldigna, des de les 20.00 hores del dia 23 de juny fins a les 08.00 hores del dia 24 de juny, amb motiu de la festivitat de Sant Joan.  
b) En el municipi de Gandia, els dies del 16 al 20 de juliol, amb motiu de la celebració del Pirata Rock Festival 2020.  
c) En el municipi d'Oliva per la celebració de Moros i Cristians, els dies del 17 al 19 de juliol.  
d) A Tavernes de la Valldigna, per les celebracions del Festival Iboga Summer, els dies del 22 al 27 de juliol; pel Mediterrània Festival, els dies del 20 al 23 d'agost, i, amb motiu del Festivern, els dies del 29 de desembre a l'1 de gener de 2021.  
e) A Cullera, els dies 5 a 10 d'agost, per la celebració del Medusa Sunbeach Festival.  
f) En qualsevol dels municipis de l'àrea funcional de la Safor, així com a Gandia, Tavernes de Valldigna, Cullera i Alzira, tots els caps de setmana de juliol i agost des de les 21.00 hores del dissabte fins a les 07.00 hores del diumenge. Així mateix, amb motiu de la celebració de la Nit de Nadal i Nit de cap d'any podran prendre servei des de les 21.00 hores dels dies 24 i 31 de desembre a les 07.00 hores del 25 de desembre i l'1 de gener respectivament.  
  
Segon  
Autoritzar els titulars d'autorització VT amb residència en l'àrea de prestació conjunta de València, la recollida de viatgers fora del seu àmbit, en les condicions que es detallen a continuació:  
- A Cullera, durant el Medusa Sunbeach Festival, els dies del 5 al 10 d'agost.  
- A Buñol, amb motiu de la Tomatina, el dia 26 d'agost.  
- A Cheste, per la celebració del Gran Premi de Moto GP, els dies del 13 al 15 de novembre.  
  
Tercer  
Atés el caràcter complementari dels serveis autoritzats en aquesta resolució, la presa de servei fora dels seus àmbits funcionals, reconeguda en virtut d'aquesta resolució, queda supeditada a la celebració efectiva dels esdeveniments assenyalats, i tindran prioritat de càrrega els taxis amb residència en el municipi d'inici del servei.  
  
Contra aquesta resolució que no esgota la via administrativa, es pot interposar un recurs d'alçada davant la secretària autonòmica d'Obres Públiques, Transports i Mobilitat Sostenible en el termini d'un mes, comptador des de l'endemà de ser publicada en el Diari Oficial de la Generalitat Valenciana, d'acord amb el que estableixen els articles 121 i 122 de la Llei 39/2015, d'1 d'octubre, del procediment administratiu comú de les administracions públiques, sense perjudici que s'utilitze qualsevol altra via que es considere oportuna.  
  
València, 4 de febrer de 2020.- La directora general d'Obres Públiques, Transports i Mobilitat Sostenible p. d.(R 08.05/2017, DOGV 31.05.2017), la cap del Servei Territorial de Transports de València: Maria Aída González-Fleitas de la Serna.